Document ID: 31996R1421

KOMISSION ASETUS (EY) N:o 1421/96,
annettu 22 päivänä heinäkuuta 1996,
rypäletäysmehun kulutuksen edistämiskampanjoiden järjestämisestä annetun asetuksen (ETY) N:o 3461/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 46 artiklan 4 kohdan,
sekä katsoo, että
komission asetuksessa (ETY) N:o 3461/85 (3), sellaisena kuin se on viimeksi muutettuna asetuksella (EY) N:o 1828/95 (4), säädetään rypäletäysmehun kulutuksen edistämiskampanjan järjestämistä koskevista säännöistä,
jotta tietyt jäsenvaltiot voisivat noudattaa kansallisia hallintomenettelyjä, vaikuttaisi suotavalta yhdenmukaistaa edistämiskampanjan toteuttavan elimen nimeämiseen ja tämän elimen laatimien edistämisohjelmien esittämiseen säädetyt määräajat, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3461/85 2 artiklan 2 kohdan kaksi luetelmakohtaa seuraavasti:
"nimeää edustavimpia rypäletäysmehun tuotannon ja/tai kaupan pidon ammatillisia järjestöjä kuultuaan 1 kohdassa tarkoitetun elimen ja toimittaa komissiolle niiden jäsenvaltioiden, joissa edistämiskampanjat toteutetaan, määrittämistä seuraavien neljän kuukauden aikana 1 artiklan 2 kohdan mukaisesti tämän elimen laatimat ohjelmat, joiden mukana on perusteltu lausunto niiden yhteensopivuudesta 3 artiklassa säädettyjen edellytysten kanssa sekä niiden vaikutuksista kulutuksen kehittymiseen."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä heinäkuuta 1996.

Labels: 3
17